Kung Fu Panda

Kung Fu Panda er en amerikansk animert action-filmkomedie fra 2008 regissert av Mark Osborne og John Stevenson.  
I 2011 kom oppfølger-filmen Kung Fu Panda 2. Pandabjørnen Po (Jack Black) jobber hos sin fars nuddel-restaurant, imidlertid drømmer han i hemmelighet om å bli kung fu-mester. Under spektakulære omstendigheter blir han utvalgt til å redde  alle fra den livsfarlige snøleoparden Tai Lung. Hovedrollene spilles av blant andre Jack Black, Dustin Hoffman, Angelina Jolie og Jackie Chan. 


== Handling ==
I Fredens dal, et område i det gamle Kina bebodd av en rekke antropomorfe dyr, hjelper den klønete pandaen Po sin adoptiv-far Mr. Ping med å drive nuddel-restauranten deres. Men han drømmer om muligheten til å slåss sammen med The Furious Five, sammen med de andre medlemmene Masters Tigress, Monkey, Crane, Viper, og Mantis – en gruppe kung fu-mestere som får trening av Master Shifu. Den kloke mester Oogway, Shifus mentor, spår at Shifus tidligere protesjé - den onskapsfulle Tai Lung - planlegger å stikke av fra fengselet og angripe dalen for å få tak i Dragon Scroll: en legendarisk gjenstand han tidligere hadde blitt nektet å få.
I panikk sender Shifu gåsen Zeng for å øke sikkerheten ved Chorh-Gom fengselet som ligger i Mongolia. Samtidig som han skal avholde en turnering, slik at Oogway kan identifisere Dragon Warrior, helten som ifølge en profeti er verdig å lese Dragon Scroll, som sies å gi grenseløs kraft til den som kan lese rullen. Oogway utnevner Po til Dragon Warrior, men mester Shifu tror at Oogways beslutning var feil. Han forsøker derfor å kvitte seg med Po gjennom et beintøft treningsregime. Men The Furious Five avviser Po som en entusiast, men uten potensiale innen kampsport. Po vurderer å slutte, men blir etter hvert akseptert på grunn av sine kulinariske ferdigheter og gode humor. I løpet av denne tiden får Po vite at Shifus kalde og fjerne oppførsel ovenfor ham, stammer fra Shifus egen skam over Tai Lungs svik - etter å selv ha oppdratt Tai Lung fra han var spedbarn.
I mellomtiden blir Zengs advarsler ignorert, og Tai Lung stikker av fra fengselet ved å dirke opp låsene sine og overvinne vaktene. Oogway dør kort tid senere, og de får høre at Tai Lung nærmer seg med stormskritt. Po, som fremdeles ikke er i stand til å gjøre noen særlig fremgang med kung fu, er lei av all den tøffe behandlingen han har gjennomgått. Shifu innrømmer at han ikke vet hvordan han egentlig burde trene pandaen til å bli en ekte Dragon Warrior. Tigress, det fremtredende medlemmet av de fem, overhører dette og forsøker å motivere resten av teamet til å konfrontere Tai Lung. I mellomtiden oppdager Shifu at Po er i stand til imponerende fysiske bragder, hver gang han blir motivert av mat.


== Stemmeskuespillere ==
Jack Black – Po
Jackie Chan – Master Monkey
Dustin Hoffman – Shifu
Lucy Liu – Master Viper
Ian McShane – Tai Lung
David Cross – Master Crane
Michael Clarke Duncan – Vachir
Dan Fogler – Zeng
James Hong – Mr. Ping
Angelina Jolie – Master Tigress
Randall Duk Kim – Oogway
Seth Rogen – Master MantisNorske stemmerAnders Bye som Po
Øyvind B. Lyse som Bandeleder
Ivar Nørve som Shifu
Lisa Tønne som Viper
Paul Ottar Haga som Tai Lung
Christoffer Staib som Crane og Alligator
Duc Mai-The som Zeng, Kaninkelner 2, Kunde og Shawbror 1
Elin Sogn som Tigress
Tshawe Baqwa som Monkey
Per Skjølsvik som Oogway
Yosef Wolde-Mariam som Mantis
Mette Lindberg Gulbrandsen som Rev og Kaninjente
Anne Kari Kongsrud som Kaninkelner 1 og Kaningutt
Hallvard Lydvo som Pos far
Åge Henrik Thunestvedt som Landsbymann
Terje Alvestad som Shawbror 2 og Palassgås 3
Lars Dahl Dolva som Palassgris
Ole Johan Solberg som Råne
Harald Aastorp som Nesehorn Kommandør
Jan Aris Giailoglou som Palassgås 2
Preben Øiamo som Palassgås 4


== Eksterne lenker ==
(en) Offisielt nettsted 
(en) Kung Fu Panda – kategori av bilder, video eller lyd på Commons 
(en) Kung Fu Panda på Internet Movie Database 
(da) Kung Fu Panda i Danmark Nationale Filminstitut 
(fr) Kung Fu Panda på Allociné 
(nl) Kung Fu Panda på MovieMeter 
(en) Kung Fu Panda på AllMovie 
(en) Kung Fu Panda på Rotten Tomatoes 
(en) Kung Fu Panda på Metacritic 
(en) Kung Fu Panda på Box Office Mojo 
(no)  Kung Fu Panda hos Filmweb